FI
6.4.2022
Euroopan unionin virallinen lehti
C 152/47
3.10 ETSK katsoo, että olisi pyrittävä koordinoimaan elpymis- ja palautumistukivälineen kautta myönnettyä tukea resurssi- ja energiaintensiivisten teollisuudenalojen muuttamiseksi olemassa olevien julkisen ja yksityisen sektorin rahoitusohjelmien, kuten SPIREn tai puhdasta terästä koskevan kumppanuuden, avulla.
Teollisia alliansseja olisi käytettävä foorumeina, missä edistetään pitkän aikavälin synergiaa elpymis- ja palautumistukivälineestä rahoitettujen hankkeiden ja olemassa olevien EU:n ohjelmien välillä, jotta voidaan edistää resurssi- ja energiaintensiivisten teollisuudenalojen muutosta.
3.11 On todettu, että elpymis- ja palautumistukivälineen kautta annettavaa rahoitustukea on täydennettävä kunnianhimoisella verouudistuksella.
Se olisi mukautettava OECD:n sopimukseen sen varmistamiseksi, että erittäin kannattaviin yrityksiin sovelletaan tosiasiallista 15 prosentin yhtiöveroastetta vuodesta 2023 lähtien.
3.12 Yrityksille myönnettävien avustusten päätarkoituksena olisi oltava EU:n teollisuuden kansainvälisen kilpailukyvyn säilyttäminen samalla kun noudatetaan EU:n sosiaalisia, taloudellisia ja ympäristönormeja, jotta varmistetaan, että vihreä ja digitaalinen siirtymä hyödyttävät Euroopan kansalaisia.
3.13 Kuten edellä todettiin, EU:n elpymissuunnitelma on avainasemassa resurssi- ja energiaintensiivisten teollisuude­ nalojen muutoksessa, ja se edistää samalla muiden talouden alojen muutosta vihreässä ja digitaalisessa siirtymässä.
Tämä laaja-alainen muutos edellyttää pitkäaikaista sopeutumista ja siirtymäaikoja erityisesti kaikissa henkilöpääomaan liittyvissä asioissa.
ETSK kehottaa painokkaasti jatkamaan investointimekanismeja vuotta 2026 pitemmälle ja määrittelemään tarkoin niiden väliset lujat ja selkeät yhteydet.
4.
Erityistä ETSK kehottaa jäsenvaltioita ja teollisuutta esittämään investointeja ja uudistuksia, joilla on suurin muutosvaikutus asetettujen lopullisten tavoitteiden saavuttamiseksi komission määrittelemillä keskeisillä lippulaiva-aloilla.
On muistettava, että vihreään ja digitaaliseen siirtymään liittyvien tavoitteiden saavuttamisen kustannusten on oltava koko yhteiskunnan kannalta kohtuuhintaisia.
4.1 ENERGIANTUOTANNON TEHOSTAMINEN – puhdas teknologia ja uusiutuvat energianlähteet 4.1.1 Teollisuuden muutosprosessi ei ole mahdollinen ilman energiasiirtymän toteuttamista.
Teollisuuden hiilestä irtautuminen riippuu suoraan sellaisten riittävien ja kohtuuhintaisten vähähiilisten energialähteiden saatavuudesta, jotka mahdollistavat vähähiilisen teollisen tuotannon.
Riittävän hiilestä irtautuneen energian tuotannon varmistaminen luotettavalla tavalla on ratkaisevan tärkeää ilmasto- ja digitaalitavoitteiden saavuttamiseksi.
Vastaavasti tarvitaan valtavia investointeja näiden vähähiilisen energian ennennäkemättömien määrien kuljettamisen, varastoinnin ja jakelun edellyttämän infrastruktuurin kehittämiseksi tai rakentamiseksi.
Kansallisten elpymissuunnitelmien ja erityisesti ehdotettujen uudistusten täytäntöönpanossa olisi keskityttävä varmistamaan kilpailukykyiset, vakaat ja ennakoitavat energian hinnat sekä rajoittamaan korkeiden energiahintojen vaikutusta inflaatioon, koska se saattaisi vaarantaa resurssi- ja energiaintensiivisten teollisuudenalojen ja koko yhteiskunnan elpymisen.
4.1.2 ETSK on samaa mieltä siitä, että teknologianeutraalius on välttämätöntä pantaessa täytäntöön kansallisia elvytyssuunnitelmia: tähän muutosprosessiin on sisällytettävä kaikki vähähiiliset teknologiat (uusiutuva energia, vihreä vety, fuusioreaktori jne.) edellyttäen, että ne ovat vuosien 2030 ja 2050 ilmastotavoitteiden sekä YK:n kestävän kehityksen tavoitteiden mukaisia.
Mitään teknologiaa ei pitäisi sulkea ennalta tai mielivaltaisesti pois.
Resurssien kohdentamispe­ rusteissa olisi keskityttävä varmistamaan kilpailukykyiset energian hinnat loppukuluttajille teknologiasta riippumatta.
4.1.3 Tämän vuoksi saattaa olla tarpeen harkita paitsi erilaisten kilpailukykyisten uusiutuvien energialähteiden yhdistämistä keskenään myös niiden yhdistämistä hiilidioksidin talteenottoteknologioihin ja hiilidioksidin käyttöteknolo­ gioihin unohtamatta eri jäsenvaltioiden välisten energiaverkkojen yhteenliittämisen roolia.
On otettava käyttöön riittävä ja yhtenäinen sääntely, jotta voidaan huolehtia investointien liiketoiminnallisesta kannattavuudesta ja mahdollistaa asianomaisten teknologioiden täytäntöönpano.
4.1.4 Kohtuuhintaisten energia- ja teknologiaratkaisujen lisäksi on otettava asianmukaisesti huomioon energiatehok­ kuus.
Kaikki skenaariot, jotka on määritelty EU:n pitkän aikavälin päästövähennysstrategiassa vuoden 2050 ilmastoneutraaliustavoitteiden saavuttamiseksi, ovat tärkeitä energiansäästöjen kannalta (1).
Siirtymisellä kiertotalouteen on myös merkittävä rooli vähennettäessä energian ja resurssien kulutusta resurssi- ja energiaintensiivisillä teollisuudena­ loilla.
(1)
https://knowledge4policy.ec.europa.eu/publication/depth-analysis-support-com2018-773-clean-planet-all-european-strategic-longterm-vision_en